Case ID: 1141140
Sentence 3: Məhkəmə zamanı zərərçəkmiş şəxs qismində dindirilmiş Zərərçəkmiş şəxs ifadə verərək göstərmişdir ki, xx xxx 2019-cu il tarixdə axşam saat 21 radələrində Yasamal rayonu, Şıxəli Qurbanov küçəsi ilə piyada ibadət etmək, o cümlədən «İşa» namazını qılmaq üçün Yasamal rayonu, A.Şaiq küçəsi, 49 ünvanında yerləşən «Hacı Cavad» məscidinə gedən zaman Şıxəli Qurbanov küçəsində yerləşən marketin qarşısında X3 ilə rastlaşmış, Xalid ona yaxınlaşaraq salam verib əl uzatmış, Xalidlə salamlaşaraq əl ilə görüşmüş, lakin uzaqlaşmaq istəyərkən Xalid əlini buraxmayıb özünə doğru dartaraq onunla söhbət etmək istədiyini bildirmiş, o etiraz etməmiş, Xalid qoluna girib ondan ümümi tanışları olan Raulla münasibətlərini niyə pozmağa çalışdığını soruşmuş, Xalidə etiraz edib onların münasibətini pozmadığını, sadəcə olaraq Raula dost seçərkən diqqətli olmasını tövsiyə etdiyini bildirmiş, Xalid qolundan çəkərək onu özü ilə Yasamal rayonu, Zərgərpalan küçəsi, 76 ünvanında yerləşən evin həyətinə aparmış, həmin vaxt Xalid onun qoluna girirərək buraxmadığı üçün ondan aralana bilməmiş, məcbur olub onunla birlikdə Zərgərpalan küçəsi, 76 ünvanında yerləşən evin həyətinə getmiş, orada Xalid qolunu buraxıb növbəti dəfə ondan Raulla münasibətlərini pozmağa çalışmasının səbəbini soruşmuş, buna cavab olaraq etiraz etdiyi üçün aralarında mübahisə baş vermiş, mübahisə zamanı Xalid onu nalayiq ifadələrlə söyüb təhqir edərək qəflətən üstünə cumub əlindəki metal alətlə alın nahiyəsinə bir zərbə vurmuş, o özünü itirib geri çəkilmiş, alın nahiyəsindən qan axdığını görmüş, xəsarət aldığını başa düşmüş, Xalidin əl çəkmədiyini, yenidən üstünə hücum etmək istədiyini görmüş, çətinliklə özünü ələ alıb ondan uzaqlaşaraq S.Rəhimov küçəsi ilə A.Şaiq küçəsi istiqamətində qaçmağa başlamış, bunu görən Xalid onun ardınca qaçaraq onu təqib etməyə başlamış, Xalid təxminən 50-60 metr onun ardınca qaçıb təqib etmiş, o, xəsarət aldığı üçün artıq sürətlə qaça bilməmiş, Xalid arxadan yaxınlaşıb ayağı ilə ona badalaq vurmuş, nəticədə o, ağzı üstə yerə yıxılmış, Xalidin bir anlıq dayanmasından istifadə edib ayağa qalxaraq qaçıb oradan uzaqlaşmış, Xaliddən uzaqlaşdıqdan sonra Ş.Qurbanov küçəsində yerləşən aptekə daxil olub orada tənzif və buz alaraq alınını bağlamış, aptekdə olan tanımadığı şəxs xəsarət aldığını görüb təcili-tibbi yardıma zəng vurmuş, bir neçə dəqiqə sonra həmin əraziyə gələn təcili-tibbi yardım avtomobilinə əyləşib X16 getmiş, həkimlər onu müayinə edib tibbi yardım göstərmişlər, müayinə zamanı alın sümüyümün sınması məlum olmuş və bir neçə gün X14 müalicə olunduqdan sonra evə buraxılmışdır.